CELEX: 52005SC0143
Language: mt
Date: 2005-02-02 00:00:00
Title: Rakkomandazzjoni għal opinjoni tal-Kunsill skond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Belġju 2004-2008

Avviż Legali Importanti

|

52005SC0143

Rakkomandazzjoni għal opinjoni tal-Kunsill skond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Belġju 2004-2008  /* SEK/2005/0143 finali */  

	Brussel 2.2.2005SEG(2005) 143 finaliRakkomandazzjoni għalOPINJONI TAL-KUNSILLskond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Belġju 2004-2008(preżentata mill-Kummissjoni)  MEMORANDUM TA’ SPJEGAZZJONIIr-Regolament (KE) Nru 1466/97 dwar it-tisħiħ tas-sorveljanza tal-pożizzjonijiet tal-baġit u dwar is-sorveljanza u l-koordinazzjoni tal-politiki[1] ekonomiċi jistipula illi l-Istati Membri parteċipanti, jiġifieri, dawk li adottaw il-munita unika, kellhom jissottomettu programmi ta’ stabbiltà lill-Kunsill u lill-Kummissjoni sa l-1 ta’ Marzu 1999. Skond l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbiltà bbażat fuq l-estimi ppreparati mill-Kummissjoni u mill-Kumitat stabbilit bl-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li ġie kkonsultat il-Kumitat Ekonomiku u Finanzjarju, il-Kunsill ta opinjoni wara li eżamina l-programm. Skond ir-Regolament, l-Istati Membri għandhom jissottomettu aġġornamenti annwali tal-programmi ta’ stabbiltà tagħhom, li jistgħu jiġu eżaminati wkoll mill-Kunsill skond l-istess proċeduri.L-ewwel programm ta’ stabbiltà tal-Belġju, li kien ikopri l-perijodu 1999-2002, kien sottomess fit-18 ta' Diċembru 1998 u ġie evalwat mill-Kunsill fil-15 ta' Marzu 1999. Ġew ippreżentati aġġornamenti kull sena wara dik id-data. Il-Belġju ssottometta l-aktar aġġornament reċenti tal-programm ta’ stabbiltà tiegħu fis-6 ta’ Diċembru 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, wara li ħadu in konsiderazzjoni r-riżultati tal-previżjonijiet tagħhom stess għall-Ħarifa ta’ l-2004, u b'kunsiderazzjoni għall-kodiċi ta' kondotta[2], il-metodoloġija maqbula għall-estimi ta' bilanċi aġġustati skond il-produzzjoni u skond iċ-ċikli, ir-rakkomandazzjonijiet fil-linji ta’ gwida ekonomiċi ġenerali għall-perijodu 2003-2005 u l-prinċipji stipulati fil-Komunikazzjoni mill-Kummissjoni lill-Kunsill u lill-Parlament Ewropew tas-27 ta’ Novembru 2002 dwar it-tisħiħ tal-koordinazzjoni tal-politiki tal-baġit[3]. Din l-evalwazzjoni hija kif ġej:-  L-aġġornament ta' l-2004 tal-programm ta' stabbiltà Belġjan ġie approvat mill-gvern Belġjan fit-3 ta’ Diċembru 2004 u sottomess fis-6 ta’ Diċembru 2004. Il-programm ikopri l-perijodu 2004-2008. Huwa jaqbel bejn wieħed u ieħor mar-rekwiżiti tal-"kodiċi tal-kondotta dwar il-kontenut u l-format tal-programmi ta' stabbiltà u konverġenza". Il-programm ma jinkludix data ta’ bil-fors dwar ir-rati ta' l-imgħax fit-terminu qasir u twil u numru ta' varjabbli fakultattivi.-  Il-programm huwa bbażat fuq l-assunzjoni ta’ tkabbir ekonomiku ta’ 2.5% fl-2005 u fl-2006 li jonqos għal 2.0% fl-2008. Ix-xenarju makro-ekonomiku għall-2005 u l-2006 huwa qrib ħafna tal-previżjoni tas-servizzi tal-Kummissjoni tal-ħarifa ta' l-2004. Ir-rati reali ta' tkabbir tal-GDP previsti għal-2007 u l-2008 huma marġinalment anqas mill-istima tas-servizzi tal-Kummissjoni dwar it-tkabbir ekonomiku potenzjali miksuba mill-applikazzjoni tal-metodoloġija maqbula għall-figuri tal-programm. Għaldaqstant, ix-xenarju makro-ekonomiku jista’ jiġi meqjus plawżibbli.-  L-istrateġija tal-baġit imfissra fl-aġġornament tipprova żżomm baġit ibbilanċjat jew ftit aktar dħul milli ħruġ u żżomm ir-relazzjoni tad-dejn fuq tendenza ta' tnaqqis biex tipprepara għall-impatt fuq il-baġit ta' popolazzjoni li qed tixjieħ. L-aġġornament jindirizza l-baġit fl-2005 u l-2006 u bilanċ żejjed fl-2007 ta' 0.3% fil-GDP. Dan huwa l-istess fil-programm ta’ qabel minkejja assunzjonijiet ta’ tkabbir anqas għall-2005 fl-aġġornament attwali. Fl-2008 hemm ippjanat bilanċ żejjed ta’ 0.6% tal-GDP. Huwa previst li l-bilanċi żejda primarji ser jibqgħu ta’ madwar 4.5% tal-GDP, daqsxejn anqas mir-rata ta’ 4.9% tal-GDP. Dan huwa dovut għall-implementazzjoni tar-riforma ta’ l-2001 fit-taxxa diretta u l-investiment pubbliku ogħla qabel l-elezzjonijiet ta' l-2006 li għadhom għaddejjin. Il-bilanċi żejda primarji għandhom jerġgħu jibdew jogħlew lejn l-aħħar tal-perijodu ta’ programmazzjoni. Il-programm jipprevedi perijodu ta’ tnaqqis fil-piżijiet ta’ l-imgħaxijiet, prinċipalment bħala riżultat tat-tnaqqis fid-dejn. Id-dħul mistenni li jonqos lejn l-2006 u jibqa’ stabbli wara dan il-perijodu, filwaqt li l-ispiża primarja tonqos bi ftit lejn l-2008. Il-bilanċ aġġustat skond iċ-ċikli huwa pproġettat li jibqa’ posittiv tul il-perijodu ipprogrammat, u jonqos minn bilanċ żejjed ta’ 0.5% tal-GDP fl-2004 sa 0.1% fl-2006 u mbagħad jerġa’ jogħla sa 0.9% fl-2008.-  L-istrateġija tal-baġit għall-aġġornament tidher li hija pjuttost bilanċata. S’issa l-gvern Belġjan għadu ma ddikjarax x’miżuri ser jieħu sabiex iżomm il-bilanċ tal-baġit ta’ l-2006, minkejja żieda ta’ 0.3% fil-GDP bħala riżultat ta' l-implementazzjoni tar-riforma tat-taxxa diretta ta' l-2001 li għada għaddejja u l-benefiċċji tal-baġit ta’ l-2005 minn serje ta’ operazzjonijiet żgħar ta’ darba (b’kollox total ta’ 0.2% tal-GDP). Apparti minn hekk, għalkemm ix-xenarju makro-ekonomiku huwa plawżibbli, il-bilanċ tal-gvern Belġjan jibqa’ relattivament sensittiv għall-bidliet fit-tkabbir ekonomiku (sensittività ta’ 0.6). Fl-aħħar nett, hemm ukoll ir-riskju f'dak li għandu x'jaqsam mal-kontroll ta’ l-ispiża primarja, prinċipalment fil-livell tas-sistema ta’ sigurtà soċjali. L-iżbilanċ irreġistrat fis-sistema tas-saħħa fl-2004 (minkejja l-mira diġà għolja ta’ tkabbir annwali reali ta’ 4.5%) jissuġġerixxi tkabbir kontinwat b’saħħtu ta’ dawn l-ispejjeż. Filwaqt illi ġew imħabbra miżuri ġodda lejn l-aħħar ta’ l-2004 sabiex inaqqsu l-ispejjeż fil-kura tas-saħħa (b’kollox total ta’ 0.2% tal-GDP), l-effettività tagħhom għadha diffiċli biex tevalwaha. Min-naħa l-oħra, għall-parti l-kbira mill-2005 il-ministru ta’ l-affarijiet soċjali ngħata mandat sabiex jieħu l-miżuri kollha meħtieġa mingħajr l-ebda konsultazzjoni parlamentari (jew b'xi mod ieħor), sabiex jista’ jkun hemm risposta ta’ malajr għal sitwazzjoni probabbli ta’ żbilanċ. B’mod aktar ġenerali, il-gvern Belġjan kiseb ukoll aktar kredibilità talli żamm l-impenn tiegħu li jieħu l-miżuri meħtieġa sabiex iżomm baġit bilanċjat. Minħabba din l-evalwazzjoni tar-riskju, ir-riskju għall-miri tal-baġit jidher li huma pjuttost bilanċati u l-pożizzjoni tal-baġit fil-programm huwa biżżejjed biex jaderixxi mal-mira fit-terminu medju tal-Patt ta’ Stabbiltà u Tkabbir ta’ qrib il-bilanċ jew bilanċ żejjed. Apparti minn hekk, hemm marġini biżżejjed sabiex ir-riskju li jinqabeż il-valur ta’ referenza ta' 3% tal-GDP għad-defiċit fil-każ ta’ movimenti ċikliċi normali.-  Ir-relazzjoni tad-dejn ilha qed tonqos mill-1993 iżda għadha sew fuq il-valur ta’ referenza ta’ 60% tal-GDP. Fl-2004, naqas għal 96.6%, anqas minn dak previst fl-aġġornament preċedenti tal-programm ta’ stabbiltà. Il-bilanċi primarji żejda kontinwi u l-pagamenti mnaqqsa fuq l-imgħax huma l-fatturi ewlenin ta’ tnaqqis ulterjuri fir-relazzjoni tad-dejn. L-aġġustament fil-flussi ta’ l-istokkijiet huma ġeneralment żgħar, iżda fl-2005 il-gvern qed jippjana li jassumi 7.4 biljun EUR ta’ dejn mill-kumpanija tal-ferroviji SNCB (2.5% tal-GDP). L-integrazzjoni tad-dejn ta’ l-SNCB inaqqas it-tnaqqis tad-dejn fl-2005, iżda altrimenti it-tnaqqis ippjanat fid-dejn ser ikun aktar malajr minn dak previst fl-aħħar aġġornament. It-triq proġettata tad-dejn hija influwenzata mill-istess inċertezzi bħad-defiċit iżda kollox ma’ kollox għandha tiġi meqjusa bħala plawżibbli.-  Kif intqal hawn fuq, l-aġġornament ifisser numru ta’ miżuri ppjanati sabiex irażżnu l-ispiża fuq is-saħħa (bħal miżuri sabiex tiġi kkontrollata l-ispiża fuq il-mediċini jew sistema ta’ pagament marbuta ma' kull każ għall-aktar tipi frekwenti ta’ trattament mediku fl-isptarijiet) bil-mira ta’ tkabbir reali ta’ 4.5% kull sena. F’dak li għandu x’jaqsam ma’ l-inizjattivi sabiex jindirizzaw ir-rati baxxi ta’ impjiegi, il-programm iħabbar negozjati bejn l-isħab soċjali u l-gvern li għandhom jirriżultaw f’miżuri ġodda sabiex jillimitaw l-aċċess għas-sistema ta’ l-irtirar kmieni u sabiex iżidu ulterjorment in-numru ta' snin effettivi ta' xogħol fuq il-bażi tal-ftehim soċjali. Madanakollu, l-eżitu ta’ dawn in-negozjati għadu mhux ċert. Kollox ma' kollox, il-proċess ta' tneħħija ta' inċentivi għall-iskemi ta' rtirar kmieni għadu miexi bil-mod u ġew imħabbra biss ftit inizjattivi konkreti f’dan ir-rigward.-  Fir-rigward tas-sostenibbiltà fit-tul tal-finanzi pubbliċi, il-Belġju jidher li huwa f'pożizzjoni ta’ riskju fuq il-bażi tal-livell attwali tad-dejn gross. Filwaqt li qed jonqos, ir-relazzjoni tad-dejn għadu għoli u tnaqqis reali jiddependi fuq is-sostenibbiltà ta’ bilanċi primarji żejda fuq perijodu prolongat. L-istrateġija biex wieħed ilaħħaq ma’ l-ispiża tal-baġit ta’ popolazzjoni li qed tixjieħ imfissra fil-programm hija bbażata prinċipalment fuq it-tnaqqis tad-dejn gross permezz taż-żamma ta’ pożizzjoni ta’ baġit bilanċjat jew ta’ bilanċ żejjed żg]ir (li jiddependi fuq restrizzjoni fuq l-ispiża primarja) u fond ta’ anzjanità. Li jinżammu spejjeż primarji jista’ jkun kompitu diffiċli, speċjalment fis-settur tas-saħħa, iżda huwa importanti in vista ta’ l-istrateġija tal-gvern sabiex jitnaqqas il-piż tat-taxxa sabiex jinħolqu l-impjiegi. Minħabba ż-żieda fir-relazzjoni tad-dipendenza fix-xjuħija (imkejla bħala n-numru ta’ persuni fuq l-età ta’ 60 kull 100 persuna ta’ bejn l-20 u l-59 sena), li tiġi segwita din l-istrateġija bis-saħħa huwa kruċjali għall-kisba ta’ sostenibbiltà fit-tul.-  Fir-rigward tal-Linji ta' Gwida Ekonomiċi Ġenerali, il-politiki ekonomiċi mfissra fl-aġġornament huma ġeneralment konsistenti mal-linji ta’ gwida speċifiċi għal kull pajjiż fil-qasam tal-finanzi pubbliċi. B’mod partikolari, l-aġġornament jiżgura li r-relazzjoni tad-dejn jinżamm fuq tendenza ta’ tnaqqis. Minħabba l-iżbilanċi reċenti, l-iżbilanċi fl-infieq fuq is-saħħa (li għalihom il-mira tar-rata ta' tkabbir f'termini reali huma stabbiliti fl-ammont relattivament għoli ta' 4.5%), jeżisti ċertu riskju fil-ksur tal-linja ta’ gwida sabiex jiġi limitat it-tkabbir ta’ l-ispiża fl-entità I (gvern federali u sigurtà soċjali) sa 1.5%. Għaldaqstant, iż-żamma ta’ bilanċi żejda għolja u l-limitazzjoni tat-tkabbir reali fl-infieq huwa importanti, speċjalment in vista tal-ħtiġijiet finanzjarji imposti mill-età tal-popolazzjoni.Fuq il-bażi ta’ din l-evalwazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill dwar il-programm ta’ stabbiltà aġġornat tal-Belġju u qed tibgħata lill-Kunsill.Rakkomandazzjoni għalOPINJONI TAL-KUNSILLskond l–Artikolu 5(3) tar-Regolament (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Belġju 2004-2008IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinazzjoni tal-politiċi ekonomiċi[4], u b’mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta l-Kumitat Ekonomiku u Finanzjarju,TA DIN L-OPINJONI:1.  Fis [17 ta’ Frar 2005] il-Kunsill eżamina il-programm aġġornat ta’ stabbiltà tal-Belġju, li jkopri l-perijodu 2004 sa l-2008. Il-programm largament jaqbel mar-rekwiżiti ta’ data tal-“kodiċi tal-kondotta dwar il-kontenut u l-format tal-programi ta’ stabbiltà u konverġenza”. Il-programm ma jinkludix ċerti varjabbli ta’ bil-fors u oħrajn fakultattivi. Għaldaqstant il-Belġju huwa mistieden sabiex jikseb il-konformità mar-rekwiżiti tad-data.2.  Ix-xenarju makro-ekonomiku li huwa l-bażi ta’ dan il-programm jipprevedi tkabbir reali tal-GDP ta' 2.5% fl-2005 u l-2006, li jonqos għal 2.0% lejn l-aħħar tal-perijodu tal-programm. Fuq il-bażi ta' l-informazzjoni disponibbli bħalissa, dan ix-xenarju jirrefletti assunzjonijiet plawżibbli ta’ tkabbir. Il-projjezzjonijiet tal-programm dwar l-inflazzjoni jidhru li huma realistiċi wkoll.3.  L-istrateġija tal-baġit imfassla fl-aġġornament hija mmirata sabiex iżżomm baġit bilanċjat jew bilanċ żejjed u żżomm ir-relazzjoni tad-dejn fuq tendenza ta’ tnaqqis, sabiex tipprepara għall-impatt fuq il-baġit tal-popolazzjoni li qed tixjieħ. L-aġġornament jipprevedi baġit bilanċjat fl-2005 u l-2006 u bilanċ żejjed ta’ 0.3% tal-GDP fl-2007 u ta’ 0.6% fl-2008. Kollox ma’ kollox, xħin imqabbel ma’ l-aġġornament ta’ qabel (li kien jispiċċa fl-2007), l-aġġornament attwali ġeneralmnet jikkonferma l-aġġustament ippjanat f’xenarju makro-ekonomiku li ma tantx inbidel. Minħabba l-impatt ta’ l-implementazzjoni tar-riforma ta’ l-2001 fit-taxxa diretta u l-investiment pubbliku ogħla qabel l-elezzjonijiet ta' l-2006 li għadhom għaddejjin, il-bilanċ żejjed primarju huwa previst li jonqos xi ftit lejn l-2006 iżda li jerġa’ jiżdied dritt wara. Il-programm jipprevedi nuqqas fil-piż ta’ l-imgħaxijiet, prinċipalment bħala riżutat tal-proċess ta’ tnaqqis ta’ dejn. Id-dħul mistenni jonqos sa l-2006 u jibqa’ stabbli wara dakinhar, filwaqt li l-ispiża primarja tonqos xi ftit lejn l-2008. Il-bilanċ aġġustat skond iċ-ċikli (ibbażat fuq l-informazzjoni fil-programm, bl-użu tal-metodoloġija użata komunement) huwa previst li jibqa’ pożittiv tul il-perijodu tal-programm, billi jonqos minn bilanċ żejjed ta’ 0.5% tal-GDP fl-2004 sa 0.1% fl-2006 u mbagħad jerġa’ jiżdied sa 0.9% fl-2008.4.  Ir-riskji fil-projjezzjonijiet tal-baġit fil-programm jidhru li huma ġeneralment ibbilanċjati. B’mod partikolari, il-gvern Belġjan għadu ma ħabbarx x’miżuri ser jieħu sabiex iżomm il-baġit ta’ l-2006 f’bilanċ, minkejja t-tnaqqis b'0.3% fil-GDP bħala riżultat tat-tkomplija ta’ l-implementazzjoni tar-riforma tat-taxxa diretta ta’ l-2001 u l-fatt illi l-baġit ta’ l-2005 ibbenefika minn sensiela ta’ operazzjonijiet żgħar ta’ darba (b’kollox madwar 0.2% tal-GDP). Apparti minn hekk, għalkemm ix-xenarju makro-ekonomiku huwa plawżibbli, il-bilanċ tal-gvern Belġjan jibqa’ relattivament sensittiv għall-bidliet fit-tkabbir ekonomiku (sensittività ta’ 0.6). Fl-aħħar nett, hemm ukoll ir-riskju f'dak li għandu x'jaqsam mal-kontroll ta’ l-ispiża primarja, prinċipalment fil-livell tas-sistema ta’ sigurtà soċjali. L-iżbilanċ irreġistrat fis-sistema tas-saħħa fl-2004 (minkejja l-mira diġà għolja ta’ tkabbir annwali reali ta’ 4.5%) jissuġġerixxi tkabbir kontinwat b’saħħtu ta’ dawn l-ispejjeż. Filwaqt illi ġew imħabbra miżuri ġodda lejn l-aħħar ta’ l-2004 sabiex inaqqsu l-ispejjeż fil-kura tas-saħħa (b’kollox total ta’ 0.2% tal-GDP), l-effettività tagħhom għadha diffiċli biex tevalwaha. Min-naħa l-oħra, għall-parti l-kbira mill-2005 il-ministru ta’ l-affarijiet soċjali ngħata mandate sabiex jieħu l-miżuri kollha meħtieġa mingħajr l-ebda konsultazzjoni parlamentari (jew b'xi mod ieħor), sabiex jista’ jkun hemm risposta ta’ malajr għal sitwazzjoni probabbli ta’ żbilanċ. B’mod aktar ġenerali, il-gvern Belġjan kiseb ukoll aktar kredibilità talli żamm l-impenn tiegħu li jieħu l-miżuri meħtieġa sabiex iżomm baġit bilanċjat.5.  Minħabba din l-evalwazzjoni tar-riskju, ir-riskju għall-miri tal-baġit jidher li huwa pjuttost bilanċjat u l-pożizzjoni tal-baġit fil-programm hija biżżejjed biex taderixxi mal-mira fit-terminu medju tal-Patt ta’ Stabbiltà u Tkabbir ta’ qrib il-bilanċ jew bilanċ żejjed. Apparti minn hekk, hemm marġini biżżejjed sabiex ir-riskju li jinqabeż il-valur ta’ referenza ta' 3% tal-GDP għad-defiċit fil-każ ta’ movimenti ċikliċi normali.6.  Ir-relazzjoni tad-dejn ilha qed tonqos mill-1993 iżda għadha sew fuq il-valur ta’ referenza ta’ 60% tal-GDP. Fl-2004, naqas għal 96.6%, anqas minn dak previst fl-aġġornament preċedenti tal-programm ta’ stabbiltà. Il-bilanċi primarji żejda kontinwi u l-pagamenti mnaqqsa fuq l-imgħax huma l-fatturi ewlenin ta’ tnaqqis ulterjuri fir-relazzjoni tad-dejn. L-aġġustament fil-flussi tal-ħażniet huma ġeneralment żgħar, iżda fl-2005 il-gvern qed jippjana li jassumi 7.4 biljun EUR ta’ dejn mill-kumpanija tal-ferroviji SNCB (2.5% tal-GDP). L-integrazzjoni tad-dejn ta’ l-SNCB inaqqas it-tnaqqis tad-dejn fl-2005, iżda altrimenti it-tnaqqis ippjanat fid-dejn ser ikun aktar malajr minn dak previst fl-aħħar aġġornament.7.  Fir-rigward tas-sostenibbiltà fit-tul tal-finanzi pubbliċi, il-Belġju jidher li huwa f'pożizzjoni ta’ riskju fuq il-bażi tal-livell attwali tad-dejn gross. Filwaqt li qed jonqos, ir-relazzjoni tad-dejn għadu għoli u tnaqqis reali jiddependi fuq is-sostenibbiltà ta’ bilanċi primarji żejda fuq perijodu prolongat. L-istrateġija biex wieħed ilaħħaq ma’ l-ispiża tal-baġit ta’ popolazzjoni li qed tixjieħ imfissra fil-programm hija bbażata prinċipalment fuq it-tnaqqis tad-dejn gross permezz taż-żamma ta’ pożizzjoni ta’ baġit bilanċjat jew ta’ bilanċ żejjed żgħir (li jiddependi fuq restrizzjoni fuq l-ispiża primarja) u fond ta’ anzjanità. Li jinżammu spejjeż primarji jista’ jkun kompitu diffiċli, speċjalment fis-settur tas-saħħa, iżda huwa importanti in vista ta’ l-istrateġija tal-gvern sabiex jitnaqqas il-piż tat-taxxa sabiex jinħolqu l-impjiegi. Minħabba ż-żieda fir-relazzjoni tad-dipendenza fix-xjuħija li tiġi segwita din l-istrateġija bis-saħħa huwa kruċjali għall-kisba ta’ sostenibbiltà fit-tul.8.  Il-politiki ekonomiċi imfissra fl-aġġornament huma ġeneralment konsistenti mal-linji ta’ gwida ġenerali speċifiċi għal kull pajjiż fil-qasam tal-finanzi pubbliċi. B’mod partikolari l-aġġornament jiżgura li r-relazzjoni tad-dejn tinżamm f’tendenza ta’ tnaqqis. Minħabba l-iżbilanċi reċenti, l-iżbilanċi fl-infieq fuq is-saħħa (li għalihom il-mira tar-rata ta' tkabbir f'termini reali huma stabbiliti fl-ammont relattivament għoli ta' 4.5%), jeżisti ċertu riskju fil-ksur tal-linja ta’ gwida sabiex jiġi limitat it-tkabbir ta’ l-ispiża fl-entità I (gvern federali u sigurtà soċjali) sa 1.5%. Għaldaqstant, iż-żamma ta’ bilanċi żejda għolja u l-limitazzjoni tat-tkabbir reali fl-infieq huwa importanti, speċjalment in vista tal-ħtiġijiet finanzjarji imposti mill-età tal-popolazzjoni.Tabella: Tqabbil tal-projezzjonijiet makro-ekonomiċi u tal-baġit ewlenin2004 | 2005 | 2006 | 2007 | 2008 |GDP reali (% ta’ bidla) | SP Diċ 2004 | 2.4 | 2.5 | 2.5 | 2.1 | 2.0 |KUMM Ott 2004 | 2.5 | 2.5 | 2.6 | n.a. | n.a. |SP Nov 2003 | 1.8 | 2.8 | 2.5 | 2.1 | n.a. |Inflazzjoni HICP (%) | SP Diċ 2004 | 1.9 | 2.0 | 1.8 | 1.8 | 1.8 |KUMM Ott 2004 | 2.0 | 1.9 | 1.8 | n.a. | n.a. |SP Nov 2003 | 1.4 | 1.4 | 1.4 | 1.4 | n.a. |Bilanċ ġenerali tal-gvern (% of GDP) | SP Diċ 2004 | 0.0 | 0.0 | 0.0 | 0.3 | 0.6 |KUMM Ott 2004 | -0.1 | -0.3 | -0.5 | n.a. | n.a. |SP Nov 2003 | 0.0 | 0.0 | 0.0 | 0.3 | n.a. |Bilanċ primarju (% of GDP) | SP Diċ 2004 | 4.9 | 4.5 | 4.4 | 4.5 | 4.7 |KUMM Ott 2004 | 4.8 | 4.2 | 3.6 | n.a. | n.a. |SP Nov 2003 | 5.1 | 4.8 | 4.7 | 4.8 | n.a. |Bilanċ aġġustat biċ-ċikli (% of GDP) | SP Diċ 20041 | 0.5 | 0.3 | 0.1 | 0.5 | 0.9 |KUMM Ott 2004 | 0.4 | 0.0 | -0.4 | n.a. | n.a. |SP Nov 20031 | 0.6 | 0.2 | 0.0 | 0.3 | n.a. |Dejn gross tal-gvern (% of GDP) | SP Diċ 2004 | 96.6 | 95.5 | 91.7 | 88.0 | 84.2 |KUMM Ott 2004 | 95.8 | 94.4 | 90.9 | n.a. | n.a. |SP Nov 2003 | 97.6 | 93.6 | 90.1 | 87.0 | n.a. |Nota: 1Il-kalkoli tas-servizzi tal-Kummissjoni fuq il-bażi ta’ l-informazzjoni fil-programm. Sorsi: Programm ta’ Stabbiltà (SP); Servizzi tal-Kummissjoni – previżjonijiet ekonomiċi għall-ħarifa 2005(KUMM); Kalkolazzjonijiet tas-servizzi tal-Kummissjoni. |[1] ĠU L 209, 2.8.1997. Id-dokumenti kollha msemmija f’dan it-test jinstabu fuq is-sit li ġej: http://europa.eu.int/comm/economy_finance/about/activities/sgp/main_en.htm.[2] Opinjoni Riveduta tal-Kumitat Ekonomiku u Finanzjarju dwar il-kontenut u l-format tal-programmi ta' stabbiltà u konverġenza, sottoskritt mill-Kunsill ECOFIN ta' l-10.7.2001.[3] KUMM(2002) 668, 27.11.2002.[4] ĠU L 209, 2.8.1997, p. 1. Id-dokumenti msemmija f’dan it-test jinstabu fuq il-website li ġejja: http://europa.eu.int/comm/economy_finance/about/activities/sgp/main_en.htm.